
TĀLRUŅI SAZIŅAI AR MĀJAS APRŪPES BIROJU
+371 28453936, +371 26582470; +371 28455312


Aprūpes pakalpojuma bērniem maksimālais apjoms ir 120 stundas mēnesī, to piešķir uz laiku līdz 1 gadam un aprūpes pakalpojumu bērnam sniedz laikā, kad bērna vecāki ir nodarbināti.

Lai	saņemtu	aprūpes	mājās	pakalpojumu	bērniem	ar	invaliditāti	(turpmāk	– pakalpojums), likumiskais pārstāvis Daugavpils Sociālajā dienestā iesniedz:
· iesniegumu (iesnieguma veidlapa SP-11 Dienesta mājas lapā - https://socd.lv/iesniegumu-veidlapas) 	

· darba devēja vai Valsts ieņēmumu dienesta izziņu par nodarbinātību vai citus dokumentus, kas apliecina apstākļus, ka persona nevar nodrošināt aprūpi un uzraudzību bērnam nepieciešamajā apjomā 	

· darba līguma un darba grafiku kopiju, studiju līgumu un mācību nodarbību grafiku kopiju, uzrādot oriģinālu, pašnodarbinātai personai - darba grafiku, lai apliecinātu pakalpojuma nepieciešamības laiku 	

· ģimenes ārsta izziņu par bērna veselības stāvokli, kurā norādīts funkcionālo traucējumu veids un akūtas infekcijas pazīmes (ja tādas ir) un psihiatra atzinumu par bērna psihisko veselību un speciālajām (psihiatriskajām) kontrindikācijām pakalpojuma saņemšanai, ja pakalpojumu vēlas saņemt bērns ar garīga rakstura traucējumiem 	

· apliecību par aprūpētājas profesijas izglītību 	
· aprūpētājas apliecību par speciālām zināšanām bērnu tiesību aizsardzības jomā [image: ]

· aprūpētājas medicīnisko izziņu par veselības stāvokļa atbilstību veicamajam darbam

Aprūpes mājās pakalpojumu ir tiesīga sniegt personas likumiskā pārstāvja vai audžuģimenes izvēlēta fiziska persona, kurai ir darba vai personīga pieredze saskarsmē ar personu ar invaliditāti vai kurai ir atbilstoša izglītība, un izvēlētā persona nav personas pirmās pakāpes radinieks un nedzīvo ar personu vienā mājsaimniecībā.

